


FELADAT-ELLÁTÁSRÓL ÉS KÖZSZOLGÁLTATÁSRÓL SZÓLÓ KERETMEGÁLLAPODÁS 2016. ÉV IV.-XII. HAVI IDŐSZAKÁRA VONATKOZÓ ÉVES SZERZŐDÉSE

Jelen szerződés (a továbbiakban: „Szerződés”) alulírott helyen és napon jött létre 

	egyrészről:
	BUDAPEST FŐVÁROS ÖNKORMÁNYZATA (1052 Budapest, Városház utca 9-11.; képviseletében eljár: Tarlós István, főpolgármester, a továbbiakban: „Önkormányzat”)



	másrészről
	BKK BUDAPESTI KÖZLEKEDÉSI KÖZPONT ZÁRTKÖRŰEN MŰKÖDŐ RÉSZVÉNYTÁRSASÁG (székhelye: 1075 Budapest, Rumbach Sebestyén utca 19-21., cégjegyzékszám: Cg.01-10-046840, adószám: 23028966-4-44, csoportazonosító szám: 17781372-5-44, képviseletében eljár: Dr. Dabóczi Kálmán, vezérigazgató; a továbbiakban: „BKK”)



(a továbbiakban együttesen: „Felek”, külön-külön mindegyikük „Fél”) között, az alábbi feltételekkel:


1. A Szerződés tárgya

[bookmark: _Ref318550457][bookmark: _Toc319386831]Jelen Szerződés a Felek között 2016. április 1. napján megkötésre kerül, a Feladat-ellátásról és Közszolgáltatásról szóló Keretmegállapodás (a továbbiakban: „Keretmegállapodás”) „Az Éves Szerződés és a Közlekedésszervezői Éves Melléklet megkötése” című 29.1 pontjára tekintettel, a Keretmegállapodás alapján fizetendő, a Stratégiai Közútkezelési Forrás, a Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Forrás és a Projektmenedzsment Kompenzáció összegének meghatározása céljából kerül megkötésre. A Szerződés tartalmazza továbbá az Önkormányzat költségvetési rendeletben meghatározott forrás és kompenzáció összegeit, a Stratégiai Közútkezeléshez kapcsolódó Fejlesztési Feladatok körébe tartozó ütemezett fejlesztési projektek felsorolását, és a Projektmenedzsment Közszolgáltatás vonatkozásában a projektlistát, valamint a vonatkozó mennyiség és minőségi paramétereket.

2. A Szerződés időbeli hatálya

Jelen Szerződés hatálya 2016. április 1. napjától 2016. december 31. napjáig terjed, a jelen Szerződés 3. pontjában foglaltakra is tekintettel. 

3. 2016. év IV.-XII. havi időszakra vonatkozó finanszírozás

3.1. A Keretmegállapodásban rögzített feladatok 2016. év IV.-XII. havi időszakra vonatkozó finanszírozása a Keretmegállapodás vonatkozó pontjai alapján történik. 

3.2. Felek rögzítik, hogy a 2012. április 27-ei Keretmegállapodásban foglaltaknak megfelelően 2016. év I.-III. havi időszakra vonatkozóan külön Éves Szerződést kötnek. Felek a rögzítik, hogy a 2012. április 27-ei Keretmegállapodásban és az ennek alapján kötött Éves Szerződésben foglaltaknak megfelelően a 2016. év I.-III. havi időszakra biztosított közútkezelési forrásigényről, valamint a feladat-átszervezéssel érintett egyes közösségi közlekedéshez kapcsolódó szolgáltatások ellentételezéséről elszámolnak. 

3.3. A Keretmegállapodásnak „Az Éves Szerződés és a Közlekedésszervezői Éves Melléklet megkötése” című 29.1 pontja alapján a Felek megkötik jelen Szerződést, amelyben rögzítik 

· az Önkormányzati Költségvetési Rendeletben meghatározott forrás és kompenzáció összegeit (1. sz. melléklet), 
· a stratégiai közútkezeléshez kapcsolódó fejlesztési feladatok körébe tartozó ütemezett fejlesztési projekteket (2. sz. melléklet),
· a projektmenedzsment közszolgáltatás vonatkozásában a projektlistát (3a. sz. melléklet) és a vonatkozó mennyiség és minőségi paramétereket (3b. sz. melléklet).

A BKK a jelen Szerződés 1-3. sz. mellékleteiben részletesen meghatározott feladatokat és közszolgáltatási tevékenységeket köteles ellátni, és a leírt mennyiségi és minőségi követelményeket köteles teljesíteni.


3.4. A Felek rögzítik, hogy, a BKK stratégiai közútkezelői, a Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési feladatellátással, valamint projektmenedzsment közszolgáltatással összefüggő tevékenysége és működése kapcsán a Keretmegállapodás 17.2., 21.1., 23.2. pontjai alapján a Stratégiai Közútkezelői Forrás, a Taxiállomás Használatának Ellenőrzésével Kapcsolatos Ellenőrzési és Taxi Szolgáltatás és Szolgáltatást Közvetítő Szolgálat Ellenőrzési Forrás, és a Projektmenedzsment Kompenzáció 2016. év IV.-XII. havi időszakra vonatkozó együttes összege bruttó 528.265.614 Ft, azaz bruttó ötszázhuszonnyolcmillió-kettőszázhatvanötezer-hatszáztizennégy Forint.


4. A Keretmegállapodás alkalmazására vonatkozó rendelkezések

Egyebekben a Felek jelen Szerződés alkalmazása során a Keretmegállapodás rendelkezéseit tekintik irányadónak. 
	
Kelt: Budapest, 2016.  …..


A BKK részéről 

	
Kelt: Budapest, 2016.  …..

Az Önkormányzat részéről 

	
 ____________________
Dr. Dabóczi Kálmán
Vezérigazgató

	
____________________
Tarlós István
Főpolgármester megbízásából    
dr. Szeneczey Balázs főpolgármester-helyettes  


Láttam:

______________
Sárádi Kálmánné dr.
Főjegyző megbízásából
Bárdonné dr. Benda Mónika

Pénzügyi ellenjegyzést végezte:

Dátum: 2016. ………
________________
       Verő Tibor
          pénzügyi ellenjegyző
[bookmark: _Toc311183860][bookmark: _Toc311195369]
Mellékletek:

1. sz. melléklet - A BKK által 2016. év IV-XII. havi időszakában ellátandó tevékenységek költségterve, Stratégiai Közútkezelési Forrás, a Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Forrás és a Projektmenedzsment Kompenzáció;
2. sz. melléklet – Stratégiai közútkezeléshez kapcsolódó Fejlesztési Feladatok körébe tartozó ütemezett fejlesztési projektek felsorolása;
3. sz. melléklet - Projektmenedzsment projektlista (3a. sz. melléklet) és mennyiségi, minőségi paraméterek (3b.sz. melléklet)






1. számú melléklet

A BKK ÁLTAL 2016. ÉVBEN ELLÁTANDÓ TEVÉKENYSÉGEK KÖLTSÉGTERVE, STRATÉGIAI KÖZÚTKEZELŐI FORRÁS, a TAXIÁLLOMÁS HASZNÁLATÁNAK ELLENŐRZÉSÉVEL KAPCSOLATOS ÉS TAXI SZOLGÁLTTATÁS ÉS SZOLGÁLTATÁST KÖZVETÍTŐ SZOLGÁLAT ELLENŐRZÉSI FORRÁS ÉS A PROJEKTMENEDZSMENT KOMPENZÁCIÓ
1. Összefoglaló
1.1. A BKK látja el a Fővárosi Közgyűlés által hozott döntések alapján jelen feladatellátásra vonatkozó szerződésben foglalt egyes feladatokat, kiemelten:

Stratégiai közútkezelési feladatok

· általános stratégiai feladatok ellátása
· az Önkormányzat megrendelői funkciójának támogatása érdekében szakmai támogatói feladatok ellátása
· egyéb közútkezelői feladatok ellátása
· a fővárosi közutak, hidak és műtárgyaik fejlesztése, felújítása és az erre vonatkozó projektek szervezési, előkészítési, lebonyolítási, valamint végrehajtási feladatai az Önkormányzattal kötött külön szerződések alapján (stratégiai jellegű útfelújítások, fejlesztések; azon útfelújítások, amelyek az útpálya teljes átépítését vagy forgalmi rendjének lényeges megváltozását célozzák; a rendszeres fővizsgálatra kötelezett hidak, felüljárók, dunai hidak felújítása, fejlesztése, uniós forrásból finanszírozott komplex út- és hídfelújítási illetve urbanisztikai fejlesztések). 

Taxiállomás Használatának Ellenőrzésével Kapcsolatos és Taxi Szolgáltatás és Szolgáltatást Közvetítő Szolgálat Ellenőrzési Feladatok

· a taxiállomások használatával kapcsolatos szabályok betartásának ellenőrzése;
· a személytaxi-szolgáltatást nyújtó gépjárművek megfelelőségének előzetes vizsgálata
· a személytaxi-szolgáltatást közvetítő és szervező szolgálat működési feltételeinek előzetes vizsgálata
· a személytaxival végzett személyszállítási szolgáltatás és a szolgáltatást közvetítő Szolgálat tevékenységének ellenőrzése.

A BKK tájékoztatja a Fővárost, hogy a BKK fentebb felsorolt tevékenységeire a 2016. évi feladat-ellátási forrásigénye bruttó 512.590.179 Ft, azaz bruttó ötszáztizenkettőmillió-ötszázkilencvenezer-egyszázhetvenkilenc forint. 
A feladatok forrását a tulajdonos Önkormányzat számla alapján finanszírozza bruttó módon, 27%-os ÁFA tartalmat magában foglalva, amelyet havi egyenlő részletekben (1/9-ed) bocsát a BKK rendelkezésére. 
A Felek előtt ismert az, hogy a tervezett költségek és ráfordítások a tényleges adatoktól eltérhetnek, ezen eltéréseket a Keretmegállapodásban foglalt elszámolási rendnek megfelelően kezelik.
1.2. A BKK látja el a Fővárosi Közgyűlés által hozott döntések alapján jelen közszolgáltatásra vonatkozó szerződésben foglalt feladatokat, kiemelten a fővárosi és európai uniós forrásból megvalósított közlekedésfejlesztési projektekkel kapcsolatos közszolgáltatási feladatok ellátása, ennek keretében a projektek ügyvitelét és megvalósításuk támogatását.
A BKK tájékoztatja a Fővárost, hogy a BKK fentebb felsorolt tevékenységeire a 2016. évi közszolgáltatási kompenzációs igénye bruttó 15.675.435 Ft, azaz bruttó tizenötmillió-hatszázhetvenötezer-négyszázharmicöt forint.
A Felek előtt ismert az, hogy a tervezett költségek és ráfordítások a tényleges adatoktól eltérhetnek, ezen eltéréseket a Keretmegállapodásban foglalt elszámolási rendnek megfelelően kezelik.
[bookmark: _GoBack]A közszolgáltatási tevékenységek kompenzációját a tulajdonos Önkormányzat számla alapján finanszírozza bruttó módon, 27%-os ÁFA tartalmat magában foglalva, amelyet havi egyenlő részletekben (1/9-ed) bocsát a BKK rendelkezésére. 
1.3. A BKK jelen Szerződésben foglalt, feladatellátással és közszolgáltatással összefüggő tevékenységére a működés finanszírozása fentiekből következően 2016. év IV-XII. havi időszakra vonatkozóan bruttó 528.265.614 Ft-ot, azaz bruttó ötszázhuszonnyolcezer-kettőszázhatvanötezer-hatszáztizennégy forintot illetve havi egyenlő részletben pedig 58.696.179, Ft-ot, azaz ötvennyolcmillió-hatszázkilencvenhatezer-egyszázhetvenkilenc  forintot tesz ki.



A BKK ágazati eredménykimutatása 2016.
adatok ezer Ft-ban
[image: ]

A 2016. év IV-XII. havi időszakra vonatkozó tevékenység szintű bruttó finanszírozási igény bruttó 15.675.435 Ft, azaz bruttó tizenötmillió-hatszázhetvenötezer-négyszázharmincöt  forint közszolgáltatási kompenzáció és bruttó 512.590.179  Ft, azaz bruttó ötszáztizenkétmillió-ötszázkilencvenezer-egyszázhetvenkilenc forint stratégiai közútkezelési és taxiállomás használatának ellenőrzésével kapcsolatos és taxi szolgáltatás és szolgáltatást közvetítő szolgálat ellenőrzési feladat-ellátási forrás.
Az egyes tevékenységek kompenzáció és forrás igényét a tevékenységek elsődleges közvetlen költségei, valamint a kiszolgáló és irányítási tevékenységek felosztott költségei alapján kalkuláltuk.
2. A BKK cégcsoport működési költségterve a jelen Szerződéssel összefüggő feladatellátásra és Közszolgáltatási Feladatokra
A BKK cégcsoport terve a következő feladatokra tartalmazza a feladat és a közszolgáltatási tevékenység finanszírozásához szükséges kompenzációs és feladat-ellátási forrásigényeket:

A. Stratégiai Közútkezelési feladatok)

Az Önkormányzat a fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról szóló 34/2008. (VII. 15.) Főv. Kgy. rendeletben (a továbbiakban: „Közútkezelési Rendelet”) foglaltaknak megfelelően az alábbi stratégiai jellegű közútkezelési feladatok ellátásba vonja be a BKK-t, mint Stratégiai Központot és integrált közlekedésszervezőt. 
Általános stratégiai feladatok

a)	a fővárosi közutak útkategóriákba és útosztályokba sorolása, valamint meghatározza, hogy az általa útkategóriákba sorolt egyes közutak milyen közútkezelési szolgáltatási osztályba tartozzanak;
b)	Közúti Közlekedés ágazati koncepció kidolgozása;
c)	intermodális közlekedési kapcsolatok kidolgozása;
d)	Fővárosi Területrendezési Tervben megjelenő közúthálózat fejlesztési elképzelések érvényesítése – olyan esetekben, ahol a teljes forgalmi rend megváltozik, vagy új nyomvonal épül, illetve nagyobb léptékű engedélyköteles beavatkozások történnek (jelentős pályaszerkezet változás, vagy tömegközlekedési fejlesztés);
e)	a tárgyévet követő évi projektlista, út-, és hídfelújítási program összeállítása a Közútkezelési Rendelet szerinti Budapest Közút Zrt. (a továbbiakban: „Budapest Közút Zrt.”) együttműködve;
f)	Fővárosi Közlekedésfejlesztési Stratégia (Balázs Mór - terv) kidolgozása, folyamatos fejlesztése;
g)	stratégiai elemzések készítése;
h)	a főváros fenntartható mobilitásával kapcsolatos koncepciók közútkezelési feladataira vonatozó tervek, stratégiai dokumentumok kidolgozása és végrehajtása;
i)	a fővárosi közlekedést igénybe vevők közlekedési mód választásának befolyásolásával kapcsolatos közútkezelési stratégiai dokumentumok és intézkedési javaslatok elkészítése;
j)	a kiemelt fővárosi fejlesztések, valamint kiemelt fővárosi programokkal és feladatokkal kapcsolatos egységes közlekedési koordinációs feladatok ellátása a közútkezelési és közlekedésszervezési feladatok integrált kezelése érdekében;
k)	az integrált közlekedésszervezői modell és a Stratégiai Központ hatáskörébe tartozó stratégiai feladatok megfelelő ellátása érdekében évenkénti – azonnali beavatkozást igénylő esetekben soron kívül, illetve az Önkormányzat ilyen irányú kérése esetén a megjelölt határidőn belül – beszámolás az Önkormányzat részére a stratégiai közútkezelői célok teljesüléséről és az Budapest Közút Zrt. hatáskörébe tartozó feladatok végrehajtásának közlekedésszervezői feladatokra gyakorolt hatásáról az Budapest Közút Zrt. által hozzáférhetővé tett, illetve átadott adatok és információk alapján és együttműködés a szükséges megoldások kidolgozásában;
l)	a közterületi várakozás integrált rendszerének, korlátozott forgalmi övezetek, valamint a behajtási rendszerek kidolgozásával és továbbfejlesztésével kapcsolatos koncepcionális feladatok, figyelemmel az integrált közlekedésszervezői feladatokra;
m) a környezetvédelmi szempontok érvényesítése érdekében szükség szerinti javaslat megtétele a fővárosba behajtó, illetve a fővárosban közlekedő gépjárművek közlekedésének szabályozására a Budapest Közút bevonásával;
n) a teherforgalommal, illetve a forgalomcsillapítással kapcsolatos forgalomszabályozási javaslatok kidolgozása a Budapest Közút bevonásával
o) javaslatok készítése az Önkormányzat számára a korlátozott forgalmú övezetek továbbfejlesztése érdekében a Budapest Közút bevonásával;
p) a közútkezeléssel és a közúti forgalommal kapcsolatos információk közzététele a fővárosi közlekedéssel kapcsolatos egységes kommunikáció keretében


Szakmai támogatói feladatok

Az Önkormányzat megrendelői funkciójának szakmai támogatása érdekében a BKK ellátja:
a)	a Budapest Közút Zrt. közszolgáltatási és feladat-ellátási megállapodásának, éves szerződésének és azok módosítása tervezetének véleményezését;
b)	a Budapest Közút Zrt. közszolgáltatási és feladat-ellátási tevékenységéhez kapcsolódó éves beszámolójának, éves működési jelentésének szakmai véleményezését;
c)	a Budapest Közút Zrt. közszolgáltatási és feladat-ellátási tevékenységéhez kapcsolódó negyedéves jelentés és éves elszámolás szakmai véleményezését, szakmai ellenőrzését és azt követően az Önkormányzat részére történő megküldését;
d)	a BKK, mint Stratégiai Központ a hatáskörébe tartozó stratégiai feladatok megfelelő ellátása érdekében évente – azonnali beavatkozást igénylő esetekben soron kívül, illetve az Önkormányzat ilyen irányú kérése esetén a kérésben megjelölt határidőn belül – beszámol az Önkormányzat részére, illetve együttműködik a szükséges megoldások kidolgozásában;
e)	a feladatellátás folyamatában a helyszíni ellenőrzések rendjének meghatározását;
f)	az alkalmazandó minőségi előírások, a műszaki-szakmai normák meghatározását;
g)	a feladatellátásba bevont alvállalkozók helyszíni műszaki ellenőrzésének rendjének meghatározását;
h)	 a közúthasználók körében évenként végzendő elégedettségvizsgálat végzés rendjének kialakítását;
i)	a Budapest Közút Zrt. által alkalmazott/elfogadott egységárak véleményezését,
j)	a fővárosi közutak üzemeltetésére és fenntartására vonatkozó létesítményjegyzékre vonatkozó szakmai javaslat véleményezését.

Egyéb közútkezelői feladatok

a)	javaslat, előterjesztés készítése a képviselő-testület részére a helyi közutak országos közúttá, vagy magánúttá nyilvánítására vonatkozó eljárásban;
b)	a BKK, mint Stratégiai Központ hatáskörébe tartozó feladatok esetében kezelői képviselet különböző egyeztetéseken, tárgyalásokon;
c)	balesetelemzések, konfliktus vizsgálatok elvégzése;
d)	forgalomtechnikai jellegű fejlesztések előkészítése (kapcsolódó felülvizsgálatok elvégzése vagy végeztetése, üzemeltetői vélemény beszerzése stb.);
e)	a közlekedés résztvevőinek a közlekedés biztonságát és zavartalanságát jelentősen befolyásoló körülményekről való tájékoztatása céljából információs szolgálat működtetése;
f)	útfenntartási koncepció, stratégia elfogadásra történő előterjesztése, feltételek, minőségi követelmények meghatározása;
g)	javaslattétel az Önkormányzat részére biztonsági, utasáramlási, közlekedési, közútkezelési és üzemeltetési okokból az aluljárókban lévő bérleményekkel kapcsolatos bérleti szerződések megszüntetésére, a bérlemények területfoglalásának módosítására;
h)	együttműködés az aluljárókban meglévő bérlemények felülvizsgálatában, mely jelenti a teljes aluljáró hálózat bérleti szerződéseinek komplex felülvizsgálati folyamataiban való részvételt;
i)	tömegközlekedési útvonalak és megállóhelyek tömegközlekedési szempontból történő kijelölése és módosítása, valamint a tömegközlekedési hálózat módosításának ügyintézése,
j)	szükséges nyilvántartások vezetése.

B.	Közlekedésfejlesztési projektek megvalósítása és előkészítése, együttműködés az érintett szervezetekkel

A Stratégiai Közútkezeléshez kapcsolódó Fejlesztési Feladatok körébe tartozó ütemezett fejlesztési projektek felsorolását jelen Szerződés 2. számú melléklete tartalmazza azzal, hogy az a teljes 2016. évre vonatkozik, tekintettel arra, hogy annak megbontása szakmailag nem alátámasztható. 

C. Taxi feladat-ellátással kapcsolatos jogok és kötelezettségek:

A BKK látja el a Budapest főváros közigazgatási területén belül a taxiállomások használatának ellenőrzését, a személytaxi szolgáltatással és személytaxi szolgáltatást közvetítő és szervező szolgálatok ellenőrzésével kapcsolatos feladatokat, kiadja az előzetes igazolásokat, továbbá ellátja a taxi-szabályozás előkészítésével, felülvizsgálatával kapcsolatos feladatokat.

1. A személytaxival végzett személyszállítási szolgáltatás és a szolgáltatást közvetítő szolgálatok ellenőrzéséhez kapcsolódó feladatok 2016. április 1-től:

A személytaxival végzett személyszállítási szolgáltatás és a személytaxi-szolgáltatást közvetítő és szervező szolgálat működtetésének feltételeiről, a taxiállomások létesítésének és igénybevételének rendjéről és a személytaxi-szolgáltatás hatósági áráról szóló 31/2013. (IV. 18.) Főv. Kgy. rendeletet (a továbbiakban: „Taxi Rendelet”) alapján a BKK Zrt., mint közlekedésszervező feladata a Taxi Rendeletben foglaltak megtartásának – így különösen a személytaxival végzett személyszállítási szolgáltatásnak, a személytaxi szolgáltatást közvetítő és szervező szolgálatoknak és a taxiállomások használatának – az ellenőrzése is. A BKK emellett minden év március 31-ig elkészíti a rögzített hatósági ár felülvizsgálatáról szóló tarifaértékelést.

Ennek keretében ellátandó feladatok:

A személytaxi-szolgáltatást nyújtó gépjárművek megfelelőségének előzetes vizsgálata – előzetes igazolások kiállítása
· taxiállomás-használati hozzájárulás és a tevékenységi engedély kiadását megelőzően személytaxi gépjármű megfelelőségének előzetes vizsgálata gépjármű szemle útján – szükség esetén közreműködő igénybevételével;
· a személytaxi gépjármű műszaki paraméterei megfelelőségének vizsgálata a gépjármű forgalmi engedélyében, illetve a járműforgalmazók által közzétett és rendszeresen aktualizált nyilvántartásokban szereplő adatok figyelembevételével – szükség esetén közreműködő igénybevételével;
· a személytaxi gépjármű külső megjelenése megfelelőségének vizsgálata digitális fényképen és jegyzőkönyvben történő dokumentálással – szükség esetén közreműködő igénybevételével;
· előzetes igazolás kiállítása a személytaxi szolgáltató vállalkozás és a személytaxi gépjármű Taxi Rendeletben foglalt feltételeknek való meg, illetve nem megfelelőségéről.

A személytaxi-szolgáltatást közvetítő és szervező szolgálat (a továbbiakban: Szolgálat) működési feltételeinek előzetes vizsgálata
· a Szolgálat pénzügyi megfelelőségének vizsgálata;
· a Szolgálat infokommunikációs eszközeire vonatkozó műszaki előírások teljesítésének telephelyi ellenőrzése;
· a Szolgálat védjegyoltalom alatt álló szabadjelzőjének jóváhagyása;
· a Szolgálat diszpécseralkalmazásának ellenőrzése;
· igazolás kiállítása a Szolgálat Taxi Rendeletben foglalt feltételeknek való meg, illetve nem megfelelőségéről.

A személytaxival végzett személyszállítási szolgáltatás és a szolgáltatást közvetítő Szolgálat tevékenységének ellenőrzése
· a személytaxi gépjármű műszaki előírásoknak való megfelelőségének folyamatos ellenőrzése;
· a személytaxi gépjármű külső megjelenésére vonatkozó előírások fennállásának folyamatos ellenőrzése;
· a személytaxi-szolgáltatás során alkalmazható viteldíjakra vonatkozó rendelkezések betartásának folyamatos ellenőrzése;
· a Szolgálatra vonatkozó pénzügyi, műszaki, infokommunikációs előírások betartásának folyamatos ellenőrzése;
· nem megfelelősség esetén a hozzájárulás, illetve Szolgálatok igazolásának visszavonása.

2. A taxiállomások használatának ellenőrzése

· A BKK a taxiállomások használatával kapcsolatos ellenőrzési tevékenysége körében a Taxi Rendelet 12. § (1) – (7) bekezdésében foglaltakat ellenőrzi, együttműködik a fővárosi közterület felügyeletéért felelős szervvel, amely szintén jogosult és köteles az ellenőrzésben részt venni. A BKK az ellenőrzésekről nyilvántartást vezet. A BKK együttműködik továbbá a taxiállomások üzemeltetésére kijelölt szervezettel is

A fentebb részletezett ellenőrzési feladatok végrehajtásához évi 5000-8000 (a 4-12. hóra arányosan: 3750 – 6000 próbautazásos és álló ellenőrzést kell megszervezni, a Szolgálatoknál és a taxiállomásokon rendszeres helyszíni ellenőrzést kell végrehajtani. 


D. Közlekedésfejlesztési projektek ügyvitele, végrehajtás támogatása

A Projektmenedzsmenti feladatokkal kapcsolatos projektlistát, jelen Szerződés 3. számú melléklete, a mennyiségi, minőségi paramétereket jelen Szerződés 3a. számú melléklete tartalmazza azzal, hogy az a teljes 2016. évre vonatkozik, tekintettel arra, hogy annak megbontása az ad-hoc adatszolgáltatási kérések miatt szakmailag nem alátámasztható. 

A Szerződésben bemutatottaknak megfelelően az egyes ágazatok feladatainak ellátására és közszolgáltatásra jutó bruttó finanszírozási igény 2016. IV-XII. hóban a következők szerint alakul:

	Ágazat megnevezése
	Finanszírozási igény eFt-ban

	Stratégiai közútkezelői feladatok
	404.772.872  

	ezen belül a szakmai támogató feladatok
	134.075.279    

	Taxi ellenőrzés 
	107.817.307  

	Projektmenedzsment
	15.675.435 

	Összesen finanszírozási igény
	 528.265.614 




A Stratégiai közútkezelői feladatokra vonatkozó összeg tartalmazza az Önkormányzat költségvetésében tervezett stratégiai közútkezeléshez kapcsolódó fejlesztési, felújítási feladatok önköltségi alapú működési forrásigény tervezett összegét.

2. számú melléklet

A STRATÉGIAI KÖZÚTKEZELÉSHEZ KAPCSOLÓDÓ FEJLESZTÉSI FELADATOK KÖRÉBE TARTOZÓ ÜTEMEZETT FEJLESZTÉSI PROJEKTEK FELSOROLÁSA

A Felek megállapodnak abban, hogy a Keretmegállapodás „Stratégiai Közútkezelői Feladatok részét képező fejlesztési és felújítási feladatok” című 15.2 pontjában foglaltakkal összhangban a BKK a stratégiai közútkezelési feladatokhoz kapcsolódó fejlesztési és felújítási feladatokat ellátja, az alábbiakban bemutatott követelmények teljesítésével. 

A következőkben felsorolt – a Fővárosi Önkormányzat költségvetésében jóváhagyott – közlekedésfejlesztési feladatok egy részét a BKK, mint integrált közlekedésszervező fokozatosan és folyamatosan vette át illetve veszi át az Önkormányzat által meghozott döntések eredményeként és a Keretmegállapodásban meghatározottak alapján.

A stratégiai közútkezelési feladatokhoz kapcsolódó fejlesztési feladatok körében az alábbi esetekben kötött a Fővárosi Önkormányzat és a BKK megvalósítási megállapodást:

	Sorszám
	A szerződés tárgya, típusa
	Aláírás dátuma
	Kgy. határozat szám:

	
	
	
	

	1.
	Forgalomtechnikai intézkedések    Megvalósítási Megállapodás 1. sz. módosítása
	2015.05.15
	257/2015.(III.23.)

	2.
	Forgalomtechnikai eszközök felújítása Megvalósítási Megállapodás 4. sz. módosítás
	2015.05.15
	257/2015.(III.23.)

	3.
	2012-2016. útfelújítási program megvalósítása/végrehajtása          Megvalósítási Megállapodás 1. számú módosítása
	2015.05.15
	257/2015.(III.23.)

	4.
	Útfelújítási program előkészítése, terveztetése Megvalósítási Megállapodás 4. sz. módosítása
	2015.05.15
	257/2015. (III.23.)

	5.
	Margit híd felújításának megvalósítása, egyes felújítási feladatok elvégzése Megvalósítási Megállapodás 2. sz. módosítása
	2014.06.05
	524/2014.(IV.30.)

	6.
	2009. évi híd- műtárgy felújítási munkák 2. csoport” munkáinak megvalósítása Megvalósítási Megállapodás 4. sz. módosítása
	2015.08.13
	875/2015. (VI.23)

	7.
	A VIII. Kerepesi úti „Százlábú” híd felújításának megvalósítása                                Megvalósítási Megállapodás 4. sz. módosítása
	2015.06.24
	443/2015. (IV.29.)

	8.
	a X. Sibrik Miklós úti híd felújításának megvalósítása                                Megvalósítási Megállapodás 4. sz. módosítás
	2015.06.24
	444/2015. (IV.29.)

	9.
	A „2011. évi felüljáró felújítása 2. csoport” munkáinak megvalósítása             Megvalósítási Megállapodás 3. sz. módosítása
	2015.08.06
	875/2015. (VI.23)

	10.
	Műtárgy felújítási program kivitelezési munkáinak megvalósítása             Megvalósítási Megállapodás 3. sz. módosítása
	2015.08.06
	875/2015. (VI.23)

	11.
	Aluljárók és egyéb közlekedést kiszolgáló építmények felújításával összefüggő előkészítési feladatok                     Megvalósítási Megállapodás 3. sz. módosítása
	2015.11.09
	1403/2015.(X.28.)

	12.
	XVIII.kerületi csomópontok forgalombiztonsági fejlesztése érdekében 2.sz. módosítás
	2015.05.22
	257/2015.(III.23.)

	13.
	2014-2017. évi közúti forgalomirányítás fejlesztési programja megvalósításáról, egyes beruházási feladatok elvégzéséről Megvalósítási Megállapodás 2. sz. módosítása
	2015.05.15
	257/2015.(III.23.)

	14.
	„Egy és két számjegyű országos főközlekedési utak fővárosi szakaszai karbantartásának 2013. évi támogatása” program megvalósításáról Megvalósítási Megállapodás 2. sz. módosítása
	2015.08.03
	444/2015.(IV.29)

	15.
	Böszörményi út fejlesztésének előkészítésére irányulóan Megvalósítási Megállapodás 1.sz. módosítása
	2015.06.24
	443/2015.(IV.29)

	16.
	„Egy és két számjegyű országos főközlekedési utak fővárosi szakaszai karbantartásának 2014. évi támogatása” program megvalósítása Megvalósítási Megállapodás
	2014.12.09
	1407/2014. (11.26)

	17.
	M3 metróvonal állomásaihoz kapcsolódó gyalogos aluljárók és felszíni kijáratok rekonstrukciójának előkészítése                    Megvalósítási Megállapodás
	2015.11.09
	1400/2015. (X.28.)

	18.
	Megvalósítási Megállapodás Műtárgy Felújítási program előkészítése és tervezési Munkának Megvalósítására
	2015.08.06
	875/2015. (VI.23)

	19.
	„Egy és két számjegyű országos főközlekedési utak fővárosi szakaszai karbantartásának 2014. évi támogatása” program megvalósítása Megvalósítási Megállapodás
	2015.06.30
	443/2015. (IV.29)

	20.
	M3 autópálya fővárosi bevezető - XV. Wesselényi u. és Szentmihályi út közötti - szakasz zajvédelmi előkészítése Megvalósítási Megállapodás
	2015.05.22
	257/2015. (III.23.)



Ezekre vonatkozóan az egyes feladatok ellátása érdekében a BKK számára meghatározott célokat, műszaki tartalmi és a keretösszegek felhasználását szabályozó feltételeket és az elszámolás szabályait és körülményeket az egyes megállapodások, azok mellékletét képező engedélyokiratok részletezik. A feladatok megvalósítására vonatkozó már megkötött pénzeszköz átadásra vonatkozó szerződések felülvizsgálata folyamatos. Ennek keretében hozott közgyűlési döntések végrehajtása 2016-ban folytatódik, az egyes projektekre megkötött egyedi megállapodásokban, illetve az egyes beruházásokra elfogadott engedélyokiratokban lefektetett, 2016-os üzleti évre tervezett műszaki tartalommal. Az egységes jogalkalmazás elősegítése érdekében ezeknek a szerződéseknek a módosítása válhat szükségessé, amely Közgyűlési döntést igényel. Jelenleg azonban ezek elkülönítettek kerülnek feltűntetésre és elszámolásra.

A fentieken túlmenően az új beruházásokra vonatkozóan a Keretmegállapodásban meghatározottaknak megfelelően megvalósítási megállapodások kerülnek megkötésre a Fővárosi Önkormányzat és a BKK között. Az egyes megállapodásokban rögzített feladatok a közlekedésfejlesztés, a stratégiai közútkezeléshez kapcsolódó közlekedésfejlesztés, továbbá felújítás teljes spektrumát lefedik. Az alábbi beruházások kapcsán került sor megállapodás megkötésére:

· közösségi közlekedés előnyben részesítése 2013-2016 (Hűvösvölgyi úti intézkedések, autóbuszsáv kivitelezésének előkészítése 2 helyszínen; autóbuszsáv létesítése 13 helyszínen, tömegközlekedést segítő kisebb korrekciós intézkedések 7 helyszínen, tömegközlekedési járatokat segítő jelzőlámpás hangolás felülvizsgálatok 9 helyszínen.); IV. Görgey Artúr utca, V. Apáczai Csere János utca, XXI. Kossuth Lajos utca felújítás terveztetése;
· kiskorrekciós tervezési és kivitelezési feladatok 2013-2016 (új gyalogátkelőhely létesítése 40 helyszínen, meglévő gyalogátkelőhely forgalombiztonságának javítása 37 helyszínen, új jelzőlámpa létesítése 11 helyszínen, kisebb építési munkákkal és forgalmi rend módosítással járó korrekciók megvalósítása 21 helyszínen);
· forgalomtechnikai eszközök felújítása (jelzőlámpás csomópontok elektromos betáplálási pontjainak felújítása 27 helyszínen, Forgalomfigyelő ZTV-rendszer felújítása 8helyszínen, jelzőlámpás csomópontok kommunikációs rendszerének felújítása 5 helyszínen, tájékoztató táblarendszer felújítása 110 m2, forgalomtechnikai tartószerkezetek felújítása (festés) 750 m2);
· Fővárosi út- és híd felújítási program előkészítése, terveztetése, megvalósítása, illetve további, áthúzódó út- és hídfelújítási feladatok elvégzése; 
· a fővárosi P+R és B+R parkolók rendszerének fejlesztése, bővítése;
· a fővárosi parkolási rendszer fejlesztése, parkoló automaták beszerzése;
· közlekedésbiztonsági intézkedések előkészítése érdekében Budapest X. és XVII. kerületében valamennyi szakágat magában foglaló útépítési és forgalomtechnikai kiviteli szintű engedélyezési tervek elkészítése;





3. számú melléklet

PROJEKTMENEDZSMENT PROJEKTLISTA ÉS MENNYISÉGI, MINŐSÉGI PARAMÉTEREK

[bookmark: _Toc311797633][bookmark: _Toc312074625]A BKK a jelen Szerződés keretében köteles ellátni a Főváros kedvezményezetti körébe tartozó közlekedésfejlesztési projektek projektmenedzsment feladatait, szoros együttműködésben a Fővárosi Önkormányzat Főpolgármesteri Hivatalának felelős szakterületeivel.
A projektmenedzsment feladatok ellátására vonatkozóan a Felek mennyiségi és minőségi követelmények teljesítésében állapodnak meg.
Felek a jelen Szerződésben rögzítik a 2016-ban projektmenedzsment közszolgáltatás keretében ellátandó projektek listáját (3a. sz. melléklet), amely összhangban van a Keretmegállapodás 6. sz. mellékletében felsorolt mennyiségi és minőségi követelményekkel.
A projektmenedzsment szolgáltatási körbe tartozó finanszírozási, beszámolási és elszámolási követelményeket a Keretmegállapodásban foglaltak szerint kell teljesíteni.
A mennyiségi és minőségi követelményeket, valamint az erőforrás-felhasználás tervezett adatait az 3b. sz. melléklet mutatja be:
A Felek rögzítik, hogy a BKK jelen Szerződés keretében látja el a Budapest Főváros Önkormányzata kedvezményezetti körébe tartozó projektek projektmenedzsment feladatait az 3a. sz. mellékletben bemutatott projektek tekintetében, amely a Közép-magyarországi Regionális Operatív Programból, valamint EGT Finanszírozási Mechanizmus keretén belül megvalósuló beruházásokat sorolja fel. 
A fővárosi önkormányzati költségvetésben a projektekre jóváhagyott fenntartási/üzemeltetési költségek fedezetigénye jelenik meg, a beruházási engedélyokiraton szerepeltetettek szerint. A BKK feladata ezen projektek előírt műszaki tartalommal és jóváhagyott költségvetési keretek között történő megvalósítása, illetve az utógondozás. A projektek műszaki és a pénzügyi zárása befejeződött, a projektek fenntartási időszakba léptek.

3a. sz. melléklet - Projektek listája
3b. sz. melléklet - Mennyiségi és minőségi követelmények

image1.emf
Értékesítés nettó árbevétele 25 0 84 919 12 344 97 288

Közszolgáltatási feladatok árbevétele

0 84 896 12 343 97 238

Saját tevékenységből származó 

árbevétel 25 0 24 1 49

Aktivált saját teljesítmények értéke 0 0 0 0 0

Támogatás, kompenzáció 318 719 0 318 719

Egyéb bevételek 852 0 961 35 1 847

Anyagköltség 4 012 0 849 100 4 961

Igénybevett szolgáltatások 41 075 0 16 908 1 501 59 483

Egyéb szolgáltatások értéke 2 916 0 225 85 3 227

Eladott áruk beszerzési értéke 0 0 0 0 0

Eladott ( közvetített ) 

szolgáltatások értéke 0 0 0 0 0

Anyagjellegű ráfordítások 

összesen 48 003 0 17 983 1 686 67 672

Bérköltség 193 383 0 47 944 7 242 248 569

Személyi jellegű egyéb kifizetések 16 376 0 4 472 805 21 654

Bérjárulékok 58 875 0 14 783 2 260 75 917

Személyi jellegű ráfordítások 

összesen 268 634 0 67 199 10 308 346 140

Értékcsökkenési leírás 2 033 0 117 66 2 217

Egyéb ráfordítások 1 117 0 162 42 1 321

Üzemi ( üzleti ) tevékenység 

eredménye -191 0 420 276 504

 PÉNZÜGYI MŰVELETEK 

EREDMÉNYE  191 0 28 7 226

 ADÓZÁS ELŐTTI EREDMÉNY  0 0 447 283 731

 Adófizetési kötelezettség 0 0 0 0 0

 ADÓZOTT EREDMÉNY 0 0 447 283 731

0

Ésszerű nyereség  0 0 0 283 283

NETTÓ FORRÁSIGÉNY 2016 318 719 0 84 896 12 343 415 957

BRUTTÓ FORRÁSIGÉNY 2016 404 773 0 107 817 15 675 528 266

Taxi 

ellenőrzés

Projekt 

menedzsment

BKK Összesen 2016. IV-XII.

Teherforgalom és 

Parkolás

Közútkezelési 

feladatok


